Diari Oficial de la Generalitat Valenciana


Sumari del DOGV 4500, del 15-05-2003 (2003/5496)

Informació pública de la suspensió cautelar del procediment de programació i adjudicació del programa d'actuació integrada del sector IV de les normes subsidiàries de Rafelbunyol.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5496


Organisme emissor
:   Ajuntament de Rafelbunyol

Tipus de document
:   Anunci

Informació pública de la suspensió cautelar del procediment de programació i adjudicació del programa d'actuació integrada del sector IV de les normes subsidiàries de Rafelbunyol. [2003/M5496]
  
Per la present es fa públic el contingut del decret dictat en data de hui per esta Alcaldia relatiu a la suspensió cautelar del procediment de programació i adjudicació del programa d'actuació integrada del sector IV de les normes subsidiàries de Rafelbunyol.
  
«Decret de l'Alcaldia número 1.54/2003.
  
Havent presentat en data 25 d'abril de 2003 escrit subscrit per José Luis Marco Feced en qualitat d'administrador de l'empresa Geocivil SA, comprometent-se a la presentació d'una alternativa tècnica al programa d'actuació integrada del sector IV de les normes subsidiàries de Rafelbunyol substancialment diferent de la que es troba en exposició al públic.
  
Considerant que la dita circumstància implica que l'acord municipal sobre la programació i si és procedent adjudicació del mencionat programa no podrà ser adoptat per l'actual Ajuntament, sinó que per operar la pròrroga prevista en l'article 46.4 de la Llei 6/1997, de 15 de novembre, de la Generalitat Valenciana, el dit acord seria adoptat per l'Ajuntament resultant de les pròximes eleccions locals a celebrar el dia 25 de maig de 2003.
  
Considerant que la continuació del procediment podria condicionar la política urbanística de l'Ajuntament resultant de les pròximes eleccions locals en el sentit que podrien tindre criteris d'ordenació detallada del dit sector distints de les alternatives tècniques que es presenten.
  
Considerant la competència municipal en matèria d'ordenació urbanística arreplegada en l'article 25 2 d) de la Llei 7/1985, Reguladora de les Bases del Règim Local.
  
Esta Alcaldia, en exercici de les competències previstes en l'article 21 1 j) de la Llei 7/1985, Reguladora de les Bases del Règim Local, acorda:
  
Primer
  
Suspendre cautelarment el procediment de programació i adjudicació del programa d'actuació integrada del sector IV de les normes subsidiàries de Rafelbunyol.
  
Segon
  
Que es done compte del present acord al Ple de l'Ajuntament resultant de les pròximes eleccions locals a celebrar el dia 25 de maig de 2003, als efectes que decidisca, bé l'alçament de la present suspensió, i per tant, la continuació del procediment de programació i adjudicació, bé el manteniment de la dita suspensió mentre es decidisquen els acords que es consideren oportuns quant a l'ordenació detallada del sector IV de les normes subsidiàries de Rafelbunyol.
  
Tercer
  
Deixar constància del present decret en l'expedient.
  
Quart
  
Procedir a inserir anunci sobre el contingut del present decret en el tauler d'anuncis de la corporació i, addicionalment, als efectes d'atorgar major publicitat, en el Diari Oficial de la Generalitat Valenciana.
  
Quint
  
Comunicar el contingut del present decret a aquells que, per desconéixer-lo, presenten al·legacions, alternatives tècniques o pliques prematurament.
  
Sext
  
Procedir a notificar el present decret tant a l'entitat Geocivil SA com a l'entitat Iniciativas Urbanas de Rafelbuñol SA, entitat que va presentar la primera alternativa tècnica del programa per al desenrotllament de l'actuació integrada del sector IV de les normes subsidiàries de Rafelbunyol, així com a la Notaria de Mª de los Desamparados Messana Salinas, sítia al municipi de Massamagrell, perquè en prengueu coneixement i efectes.
  
Sèptim
  
Al tractar-se d'un acte de suspensió cautelar que no decidix sobre el fons de l'assumpte, el present acord s'entén com a acte de mer tràmit, per la qual cosa, al no donar-se les circumstàncies previstes en l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, no es fa oferiment de recursos contra este, sense perjuí que els interessats puguen interposar aquells que estimen oportuns.
  
Ho mana i firma l'alcalde president a Rafelbunyol, 6 de maig de 2003. L'alcalde, davant de mi, el secretari.»
  
El que es fa públic per a general coneixement.